Diari Oficial de la Generalitat Valenciana


Sumari del DOGV 6549, del 22-06-2011 (2011/7100)

RESOLUCIÓ de 13 de juny de 2011, de la Conselleria d'Educació, per la qual es concedixen ajudes econòmiques destinades a ajuntaments i mancomunitats de municipis que realitzen activitats de promoció de l'ús del valencià durant l'any 2011.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6549

Data del DOGV
:   22-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7100


Data del document
:   13-06-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 13 de juny de 2011, de la Conselleria d'Educació, per la qual es concedixen ajudes econòmiques destinades a ajuntaments i mancomunitats de municipis que realitzen activitats de promoció de l'ús del valencià durant l'any 2011.  
  
 [2011/7100]  
Per Orde 105/2010, de 30 de desembre, (DOCV núm. 6454/07.05.2011), es convoquen ajudes econòmiques destinades a ajuntaments i mancomunitats de municipis que realitzen activitats de promoció de l'ús del valencià durant l'any 2011. Posteriorment l'Orde 37/2011, de 24 de maig, (DOCV núm. 6532/31.05.2011), minora l'anterior.  
Vista la proposta de l'òrgan instructor, d'acord amb l'informe de la Comissió tècnica avaluadora de les sol·licituds, que s'indica en la base sexta de l'annex de les bases de la convocatòria, i fent ús de la delegació del conseller d'Educació expressada en la disposició final primera de l'orde de la convocatòria, resolc:  
  
Primer  
Concedir les subvencions proposades a cada entitat que s'indiquen a l'annex I i assignar a cada una la quantitat que s'hi especifica per un import total de 214.403 euros, a càrrec de la línia T3167000 de l'aplicació pressupostària 35.50.13.078.99.0, capítol IV del pressupost de la Generalitat per a 2011.  
  
Segon  
Denegar la subvenció a les sol·licituds que s'especifiquen en l'annex II, pels motius que s'indiquen.  
Segons el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició s'haurà d'interposar davant del conseller d'Educació, en el termini d'un mes a comptar de l'endemà que es publique en el Diari Oficial de la Comunitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà que es publique en el Diari Oficial de la Comunitat Valenciana.  
  
València, 13 de juny de 2011.- La secretària autonòmica d'Educació: Concepció Gómez Ocaña.  
  
  
  
ANNEX I/ ANEXO I  
   
Relació d'entitats que han sigut subvencionades per resolució de 13 de juny de 2011, de la secretària autonòmica d'Educació, per la qual es concedixen ajudes econòmiques a ajuntaments i mancomunitats de municipis que realitzen activitats de promoció de l'ús del valencià durant 2011, segons l'Orde 105/2010, de 30 de desembre, (DOCV núm. 6454/07.02.2011) i l'Orde 37/2011, de 24 de maig,(DOCV núm. 6532/31.05.2011) de minoració.  
  
Relación de entidades que han sido subvencionadas por resolución de 13 de junio de 2011, de la secretaria autonómica de Educación, por la cual se conceden ayudas económicas a ayuntamientos y mancomunidades de municipios que realizan actividades de promoción del uso del valenciano durante 2011, según la Orden 105/2010, de 30 de deciembre, (DOCV nº 6454/07.02.2011) y la Orden 37/2011, de 24 de mayo,(DOCV nº 6532/31.05.2011) de minoración.  
   
   
  
   
  
  
  
  
  
  
  
ANNEX II / ANEXO II  
  
Relació d'entitats que no obtenen subvenció per resolució de 13 de juny de 2011, de la secretària autonòmica d'Educació, per la qual es concedixen ajudes econòmiques a ajuntaments i mancomunitats de municipis que realitzen activitats de promoció de l'ús del valencià durant 2011, segons l'Orde 105/2010, de 30 de desembre, (DOCV núm. 6454/07.02.2011) i l'Orde 37/2011, de 24 de maig,(DOCV núm. 6532/31.05.2011) de minoració.  
  
Relación de entidades que no obtienen subvención por resolución de 13 de junio de 2011, de la secretaria autonómica de Educación, por la cual se conceden ayudas económicas a ayuntamientos y mancomunidades de municipios que realizan actividades de promoción del uso del valenciano durante 2011 según la Orden 105/2010, de 30 de diciembre, (DOCV nº 6454/07.02.2011) y la Orden 37/2011, de 24 de mayo, (DOCV nº. 6532/31.05.2011) de minoración.  
  
   
  
  
(1) Sol·licitada fora dels terminis establits en l'Orde de convocatòria / Solicitada fuera del plazo establecido en la Orden de convocatoria.  
(2) No complir la base de la convocatòria: segona b / No cumplir la base de la convocatoria: segunda b.